cyanic-selkie/wikianc huggingface dataset:
אל קאסר אס-סגיר
אדריכלות
העיר אל-קאסר אס-סגיר נבנתה בסגנון שגרתי לבניית ערים בצפון אפריקה של ימי הביניים. העיר משתרעת על כחמישה קמ"ר, וגובהה נע בין שני מטרים לחמישה מטרים. חומות העיר מוגנות על ידי 29 מגדלים המסודרים בצורה מעגלית, ובהן יש שלושה שערים; באב אל בחר, באב סבטה ובאב פז. לאחר הכיבוש הנוצרי בשנת 1458, עברה העיר המוסלמית בנייה מחודשת ששינתה את פניה. במהלך שינויים אלו נבנתה בעיר כנסייה גדולה בשם כנסיית סנטו סבסטיאו.
Vauxhall and I
Vauxhall and I הוא אלבום הסולו הרביעי של המוזיקאי הבריטי מוריסי. האלבום יצא ב-14 במרץ 1994 על ידי הלייבל פרלופון בבריטניה ועל ידי הלייבלים סייר רקורדס/Reprise בארצות הברית.
רקע
ווקסהול הוא אזור בלונדון שידוע בשל הגיי ברים הנמצאים בו. כמו כן, קיימת גם חברה בריטית לייצור כלי רכב בעלת אותו שם.
השיר "Spring Heeled Jim" מכיל קטעי דיאלוג מתוך הסרט הדוקומנטרי "We Are the Lambeth Boys" משנת 1959, העוקב אחר חייהם של חברי מועדון נוער בדרום לונדון. המשפט "Don't leave us in the dark" בשיר "Billy Budd" הוא סמפול מתוך סרטו משנת 1948 של דייוויד לין "אוליבר טוויסט". השיר עצמו נושא את אותו שם כמו הנובלה של הרמן מלוויל.
הוצאה
הסינגל הראשון מתוך האלבום, "The More You Ignore Me, the Closer I Get", יצא ב-28 בפברואר 1994 והגיע למקום השמיני במצעד הסינגלים הבריטי, למקום ה-46 במצעד הבילבורד הוט 100 האמריקאי ולמקום הראשון במצעד הרוק המודרני האמריקאי. זהו הסינגל היחיד של מוריסי או של הסמית'ס שהצליח להיכנס ל-100 הגדולים במצעד האמריקאי המרכזי. זהו גם הסינגל היחיד של מוריסי שהצליח להיכנס ל-10 הגדולים במצעד הבריטי במהלך שנות ה-90.
בבריטניה יצאו מהאלבום בהמשך גם הסינגלים "Hold On to Your Friends" (מאי 1994) ו-"Now My Heart Is Full" (אוגוסט 1994), שלא זכו להצלחה מסחרית.
ביקורות
האלבום זכה לרוב לביקורות חיוביות ממבקרי המוזיקה. המגזין Q העניק לאלבום ציון מקסימלי של חמישה כוכבים, ובחר באלבום כאחד מעשרת האלבומים הטובים ביותר של שנת 1994. בפברואר 2006 אותו מגזין מיקם את האלבום במקום ה-89 ברשימת 100 האלבומים הטובים ביותר בכל הזמנים שלו. באתר AllMusic העניקו לאלבום ארבעה וחצי כוכבים מתוך חמישה וכתבו עליו: "אלבום מרשים שמכיל כמה מהשירים הטובים ביותר של מוריסי מאז ימי הסמית'ס". מגזין המוזיקה האמריקאי בלנדר העניק לאלבום ציון מקסימלי של חמישה כוכבים. המגזין רולינג סטון העניק לאלבום ציון של ארבעה מתוך חמישה כוכבים.
אלברובלו
אלברובלו (באיטלקית: Alberobello) היא עיירה בנפת בארי שבמחוז פוליה, איטליה. אוכלוסיית העיירה מונה כ-11,000 תושבים, והיא מפורסמת בשל מבני הטרולי (Trulli, יחיד Trullo) הייחודיים שבה. מבני הטרולי באלברובלו הם חלק מאתר מורשת עולמית שהוכרז על ידי אונסק"ו ב-1996.
היסטוריה
ההשערה היא כי היישוב הנוכחי הוקם באמצע המאה ה-14, כאשר האזור הבלתי מיושב הוענק לרוזן הראשון מקונברסנו על ידי רוברטו ד'אנז'ו, הנסיך מטאראנטו, בתמורה לשירותו במסעות הצלב. הרוזן ויורשיו יישבו את האזור באמצעות העברת אנשים מהפיפים שלהם, ומתן היתר לבנות בתי מגורים פרטיים הידועים כקאזאלה. אולם, לפי מחקרים שנערכו במקום ייתכן וכבר בשנת 1000 היו יישובים מסביב לנהר התת-קרקעי הזורם בעיירה, שהתמזגו בהדרגה לשני האזורים המרכיבים את העיירה כפי שהיא כיום - מונטי ואז'ה פיקולה.
לפי המסורת התושבים החדשים אולצו לבנות את בתיהם מאבנים שאינן מחוברות באמצעות מלט, כך שניתן יהיה לפרקם בקלות. לסגנון בנייה זה היו שתי סיבות: ניתן לפרק במהירות את בתיהם של בעלי בתים מרדניים, ובתקופה מאוחרת יותר נעשה שימוש בשיטה זו על מנת למנוע הטלת מס על המתיישבים החדשים, כך שלאחר עזיבת גובי המס ניתן יהיה לבנות את הבית מחדש במהירות. ידוע כי פעילות זו התרחשה ב-1644 על מנת להתמודד עם הגובים של מלך נאפולי.
באמצע המאה ה-16 כבר היו באזור מונטי כארבעים טרולי, אך רק ב-1620 העיירה החלה להתרחב כאשר הרוזן באותה תקופה, ג'יאן ג'ירולמו גוארצ'יו, הורה לבנות מאפייה, טחנה ופונדק. בשלהי המאה ה-18 אוכלוסיית העיירה מנתה כ-3,500 תושבים, וב-1797 הסתיים השלטון הפאודלי בעיירה לאחר שתושביה הצליחו להשיג מפרננדו הראשון מעמד של עיירה מלכותית. שמה של העיירה החדשה נגזר מהשם הלטיני הימי-ביניימי של האזור - silva arboris belli. החל מתקופה זו חל פיחות בקצב בניית הטרולי.
תיאור
אלברובלו היא היישוב היחיד בעמק איטריה שבו יש ריכוז משמעותי של טרולי. הטרולי נבנו מגושי אבן גיר שנלקחו משדות סמוכים לעיירה ומאגני ניקוז למים. הטרולי נבנו בדיוק מעל תצורת הסלע הטבעית בבנייה יבשה. (ללא שימוש במלט) החדרים נבנו באמצעות קירות אבן גיר דו-שכבתיים עם ליבת חצץ, ובכל קיר יש חלונות. גובה הקירות הוא בין 1.5 ל-1.8 מטר. גגות הבזלת מחוברים ישירות לקירות, והחיבור בין הצורות השונות של הקירות והגג נעשה באמצעות קשת זווית (סקווינץ'). בבתים הגדולים הגג מסתיים בקצה קישוטי. בבתים יש מערכות ניקוז מורכבות המעבירות את מי הגשמים מהגג אל מקווה המים הסמוך לבית. הגישה לגג היא באמצעות מדרגות אבן צרות.
בתוך הטרולי יש מבני עץ שונים, ובטרולי הגדולים יש גם קומה שנייה המורכבת מרצפת עץ, ואליה ניתן להגיע באמצעות גרם מדרגות פנימי. בארובה הצמודה לקיר יש גם תנור אבן ותנור לבישול ואפייה. לחלק מהחדרים הצדדיים יש גג חרוטי נפרד. הגגות לא נצבעים ולעיתים מצטברת עליהם שכבת לכלוך או ירוקת, אך בחלק מהבתים יש עליהם סמלי דת העשויים מסיד. קירות הטרולי חייבים לעבור סיוד תקופתי, כך שהמרווחים בין האבנים הולכים ונסתמים ומראה הבתים הופך לאחיד.
ברובע מונטי יש 1030 טרולי המשתרעים על פני שטח של 60 דונם במורד גבעה. ברובע אז'ה פיקולה יש 590 טרולי, והמראה שלו פחות אחיד בהשוואה למונטי. הרחובות מתכנסים לחצר משק שבה האיכרים דשו את החיטה.
כנסיית אנטוניו הקדוש שוכנת בפסגת ריונה מונטי, והיא בנויה בצורת טרולו גם כן. הכנסייה נבנתה בין 1926 ל-1927 על קרקע שנתרמה על ידי תושבי העיירה. גובה כיפת הכנסייה הוא 21 מטרים, ובראשה נמצא צלב יווני גדול. הכנסייה שופצה ושוקמה לאחרונה בשנת 2004.
כלכלה
כלכלת העיירה מבוססת בעיקר על תיירות. בנוסף, בעיירה מיוצרים מגוון מוצרי יד ובהם סלים מעץ זית, כלי אבן הקשורים לייצור יין ושמן. המאכלים המאפיינים את המטבח המקומי הם שקדים מתוקים, קרטלט ופטולה (מאפה בצק שנאפה בשמן רותח). כמו כן, תושבי העיירה ידועים בשל חפצי אמנות הטקסטיל שהם מייצרים.
Confident (שיר)
Confident (בעברית: חדורת ביטחון) הוא הסינגל השני של הזמרת האמריקאית דמי לובאטו מתוך אלבום האולפן החמישי שלה, הנושא את אותו השם. הסינגל יצא לאור ב-18 בספטמבר 2015 בחנויות הדיגיטליות, כדוגמת אמזון, דרך חברות ההקלטות הוליווד רקורדס ואיילנד רקורדס, אף על פי שדלף כשלושה שבועות קודם לכן ב-23 באוגוסט. מלבד ארצות הברית הסינגל הגיע לטופ 30 של שש מדינות: בלגיה, ניו זילנד, סלובקיה, סקוטלנד, צ'כיה וקנדה.
בנובמבר 2020 הגיע השיר למעמד סינגל פלטינה משולשת של איגוד תעשיית ההקלטות האמריקאי (RIAA) לאחר שנמכרו מעל שלושה מיליון עותקים בארצות הברית. ב-10 במרץ 2016 הוענק לו תואר פלטינה בקנדה לאחר מכירות של למעלה מ-80,000 עותקים.
רקע
השיר נכתב על ידי לובאטו,, המפיק מקס מרטין ו, והופק על ידי שני האחרונים. הסינגל הוקלט בסטודיו Wolf Cousins, אחד מאולפני ההקלטות המשתייכים לחברת הפקה שבבעלותו של מרטין וממוקמים בשוודיה. "Confident" הוא שיר פופ רוק מונחה קו תופים אשר מבוצע במפתח Eb מינור, ומשקלו במשך רוב השיר הוא בקצב של 130 פעימות לדקה. המנעד הקולי נע בין התו Eb3 ועד התו Bb5. מילות השיר מדברות על העצמה אישית בקשר ישיר לביטחון עצמי.
ביקורות
כתב באתר דיגיטל ספיי הבריטי, לואיס קורנר, העניק לשיר ביקורת חיובית וציין כי. כתבת באתר Music Times, קרוליין מנייז העניקה אף היא ביקורת חיובית לסינגל באומרה.
וידאו קליפ
ב-9 באוקטובר 2015 יצא הווידאו-קליפ הרשמי בערוץ ה-Vevo של לובאטו באתר יוטיוב. הקליפ נעשה בבימויו של רוברט רודריגז, הידוע בעיקר בזכות זיכיון "ספיי קידס", "עיר החטאים" ו"מצ'טה", וצולם באולפני טרבלמייקר שבבעלותו הממוקמים באוסטין, טקסס. לובאטו פגשה ברודריגז כששיחקה תפקיד אורח במסגרת צילומי הסדרה "מצאת החמה עד צאת הנשמה" אותה ביים, שם ביקשה ממנו להיות הבמאי של הקליפ. רודריגז קיבל את ההצעה, וזמן קצר לאחר מכן יצר קשר עם מישל רודריגז, הידועה בעיקר מהזיכיון "מהיר ועצבני", אשר לדבריו הסכימה להשתתף בקליפ ברגע שהבינה שהמסר שלו מתקשר לכוח נשי. לצדה נרתמו לקליפ גם שלושה משחקני הסדרה "מצאת החמה עד צאת הנשמה" ג'ף פאהיי, זיין הולץ ומרקו זרור. רוברט סיפר על הרעיון שמאחורי הקליפ באומרו. על העבודה עם לובאטו הוא מוסיף ש.
בתחילת הווידאו, לובאטו מקבלת חנינה ממרשל אמריקאי, זאת לאחר שהסכימה להסגיר את דמותה של רודריגז לידי הרשויות. לובאטו נשלחת לתפוס אותה בליווי המשטרה, אולם אז מתברר לה שרודריגז משתפת פעולה עם המערכת, ושהחנינה הייתה תרמית אחת גדולה. כעבור שניות ספורות השוטרים אליהם התלוותה תופסים בידה במטרה לעצור אותה ולהחזירה למאסר, אך לובאטו מחליטה להיאבק בהם, ללא הועיל. רודריגז מוציאה את האזיקים במחשבה שלובאטו, השכובה על הרצפה נכנעה, ומגלה שטעתה כאשר לובאטו מתרוממת וממשיכה להשיב מלחמה. לאחר קרב קצר רודריגז לבסוף גוברת עליה ומביאה למעצרה. בדרך חזרה לכלא באוטובוס המלווה על ידי רודריגז, לובאטו מנצלת שעת כושר ומצליחה להשתחרר מהשלשלאות, לעלף את הסוהרים ולירות את דרכה החוצה מהדלת האחורית. היא קופצת אל תוך הרכב של רודריגז דרך השמשה, אולם רודריגז מגיבה מהר ובולמת בחוזקה עד שלובאטו נופלת החוצה. רודריגז יוצאת מהמכונית ובין השתיים מתחיל קרב אגרופים אשר במהלכו רודריגז מבחינה בהטבעה על ידה של לובאטו הדומה לזו שעל ידה שלה. לא עובר זמן רב עד שהשתיים מבינות שהמרשל רימה את שתיהן, מה שמוביל אותן להחלטה לאחד כוחות וללכוד את המרשל, שלאחר מכן הואשם בהונאה על ידי המשטרה. בסוף הקליפ השתיים נפרדות לשלום כאשר הן ישובות על אופנוע וכל אחת נוסעת לדרכה.
איבט קלארק
איבט דיאן קלארק (באנגלית: Yvette Diane Clarke; נולדה ב-21 בנובמבר 1964) היא פוליטיקאית אמריקאית, המכהנת כחברת בית הנבחרים של ארצות הברית מטעם מדינת ניו יורק, ברציפות מאז 2007. בשנים 2007–2013 ייצגה את מחוז הקונגרס ה-11 של ניו יורק, והחל מ-2013 היא נציגת מחוז הקונגרס התשיעי הנמצא רובו ככולו ברובע ברוקלין. טרם היבחרה לקונגרס הייתה בשנים 2002–2006 חברת מועצת העיר ניו יורק כנציגת מחוז הבחירה ה-40.
ביוגרפיה
קלארק נולדה בשכונה פלטבוש שבברוקלין בשלהי נובמבר 1964, בתם של לזלי קלארק וחברת מועצת העיר לשעבר אונה קלארק, שניהם היגרו לארצות הברית מג'מייקה. היא סיימה את לימודיה בבית הספר התיכון ע"ש אדוארד ר. מרו וזכתה במלגה שאפשרה לה להירשם ללימודים גבוהים באוברלין קולג', שם למדה בין השנים 1982–1986. במהלך לימודיה באוהיו, את עונות הקיץ העבירה בוושינגטון הבירה כמתמחה במשרדו של חבר הקונגרס מייג'ור אוונס בגבעת הקפיטול, ולימים סיפרה לעיתון "Roll Call" שהתמקדה בסוגיות חקיקה הקשורות לסחר באזור הקריביים.
בטרם נכנסה לחיים הפוליטיים עבדה קלארק כמומחית לרפואת ילדים והכשירה את תושבי הקהילה להעניק טיפול רפואי לילדים. מאוחר יותר שימשה כעוזרת עבור ולמאנט מונטגומרי, חברת הסנאט של מדינת ניו יורק, ועבור חברת האספה המדינתית ברברה קלארק, שתיהן נציגות קווינס בבית המחוקקים. קלארק עבדה גם כמנהלת פיתוח עסקי ב"תאגיד הכלכלי לפיתוח כלכלי של הברונקס" והתמקצעה בתחום העסקים. בשנת 2001 נבחרה קלארק לנציגת מחוז הבחירה ה-40 במועצת העירייה של ניו יורק. היא החליפה בתפקיד את אמה, שייצגה את ברוקלין במועצה. היא נתנה את חסותה להחלטות של העירייה אשר התנגדו ליציאה אל מלחמת עיראק, מתחה ביקורת על חוק הפטריוט וקראה לביטול פדרלי של עונש המוות בארצות הברית. קלארק נודעה כמבקרת חריפה של ממשל הנשיא ג'ורג' ווקר בוש, והתנגדה לקיצוצי הממשל בתקציבי תוכניות ומיזמים ששמו פעמיהם לזכויות נשים ולמיגור העוני. היא המשיכה לדבוק בהתנגדותה למדיניותו של בוש גם כשנבחרה לקונגרס, כאשר הצביעה נגד הרחבת הוראות חוק הפטריוט לאחר היבחרו של ברק אובמה לנשיאות.
ב-2004 התמודדה קלארק נגד אוונס בבחירות מקדימות שהתקיימו במפלגה הדמוקרטית אך היא הפסידה כשגרפה כ-29% בלבד. לאחר בחירות אלה פרש אוונס מהחיים הפוליטיים, ובמאי 2006 התגברו סיכוייה של קלארק להחליף את אוונס אחרי שמועמד אחר ממוצא קריבי פרש מהמירוץ לקונגרס. באוגוסט אותה שנה דיווחו העיתונים "Crain Communications" ו"ניו יורק דיילי ניוז" כי מסמכים של אוברלין קולג' הצביעו על כך שקלארק לא השלימה את לימודיה הגבוהים, בניגוד לדברי מטה הבחירות שלה. קלארק טענה תחילה כי חשבה שהרוויחה מספיק נקודות זכות על מנת לסיים את לימודיה באוברלין, ואז מאוחר יותר גרסה כי השלימה את לימודי התואר תוך השתתפות בקורסים במכללת מדגר אוורס. ב-12 בספטמבר זכתה במועמדות המפלגה הדמוקרטית, וביום הבחירות גברה על סטיבן פינגר, מועמד המפלגה הרפובליקנית, עם כ-89% מקולות הבוחרים. ב-3 בינואר 2007 קלארק הושבעה לתפקידה.
קלארק תומכת בפתרון הסכסוך הישראלי-פלסטיני באמצעות רעיון שתי מדינות לשני עמים. חלק מעמדותיה כלפי הסכסוך העמידו אותה בפני ביקורת ציבורית מצד קהל בוחריה במחוז אותו היא מייצגת, שכ-20% מאוכולסייתו הם יהודים (לפי הערכות מפקד האוכלוסין של ארצות הברית). בשנת 2010 חתמה קלארק על שתי עצומות שקראו לנשיא אובמה ללחוץ על מדינת ישראל לפתור את הסגר על רצועת עזה, חתימה ממנה הסתייגה בהמשך. בשנת 2009 היא הצביעה נגד הצעת חוק שגינתה את הדו"ח הסופי של ועדת גולדסטון. ב-2015 הודיעה קלארק כי תתמוך בהסכם המעצמות על תוכנית הגרעין האיראנית חרף פניותיהם של בוחריה היהודים וקבוצות הסברה מקומיות להצביע נגדו. באותה שנה נכחה בנאומו של ראש ממשלת ישראל בנימין נתניהו בפני הקונגרס של ארצות הברית, על אף שתחילה הביעה חוסר ודאות לגבי יחסה לנאום.
סמואל יבואה
סמואל יבואה (נולד ב-8 באוגוסט 1986) הוא כדורגלן גנאי המשחק בעמדת החלוץ.
קריירה
יבואה החל לשחק כדורגל בקבוצה הגנאית הארט אוף ליונס, ולאחר מכן שיחק עונה אחת בקבוצה המולדובית שריף טירספול, עמה זכה באליפות. בשנת 2005 הגיע יבואה לישראל וחתם בקבוצת הפועל כפר סבא. יבואה שיחק שלוש שנים במועדון, ובעונת 2007/2008 היה מלך שערי ליגת העל עם 15 שערים, אך הקבוצה ירדה לליגה הלאומית.
לקראת עונת 2008/2009 עזב יבואה את כפר סבא והוחתם לחמש שנים בהפועל תל אביב, במקומו של פאביו ג'וניור. ב-3 בנובמבר 2008 במשחקה של הפועל תל אביב נגד בית"ר ירושלים, באצטדיון טדי, כבש יבואה שני שערים בדקות הסיום ובכך הפך לחביב אוהדי הפועל. מעמדו התחזק שלושה שבועות לאחר כך, כאשר כבש את השער הראשון בדרבי בדרך לניצחון על היריבה העירונית מכבי תל אביב. בסך הכל כבש 13 שערים במהלך העונה, שסייעו לקבוצתו לסיים את העונה במקום השני.
את עונת 2009/2010 פתח יבואה בהפועל אך הביע את רצונו לעבור לשחק באירופה. בעונה זו סיים יחד עם קבוצתו במקום הראשון בשלב הבתים של הליגה האירופית. יבואה תרם שלושה שערים בקמפיין, כולל שער הניצחון מול המבורג, שהבטיח את המקום הראשון בבית. יבואה הוסיף גם 2 שערי ליגה בעונה זו לפני שעזב את הקבוצה לקראת אמצע העונה. ב-28 בדצמבר 2009 חתם יבואה בקבוצה הבלגית ראסינג גנק, ששילמה להפועל תל אביב 700 אלף אירו עבורו.
לאחר חצי עונה בבלגיה, ב-7 בספטמבר 2010 חתם יבואה בבית"ר ירושלים בהשאלה לעונה אחת תמורת שכר של 150 אלף דולר לעונה אך כבר לא הזכיר את יכולתו טרם עזיבתו את ישראל. לקראת עונת חתם יבואה במועדון ספורט אשדוד. גם באשדוד התקשה יבואה להשתלב, ובחלון ההעברות של ינואר 2012 חתם בקבוצת נאה סלמיס פמגוסטה הקפריסאית. יבואה כבש שלושה שערים בליגת העל הקפריסאית, ובתום העונה שוחרר מהמועדון.
לאחר שנה שלא שיחק חזר יבואה לגאנה, ובאוגוסט 2013 חתם בקבוצת נעוריו הארטס אוף ליונס. בינואר 2016 עבר לקבוצת אקרה הארטס אוף אוק, במדיה שיחק שנתיים, ובסוף עונת 2017 שוחרר מהמועדון.
אתניX (אלבום)
הפקה
האלבום מכר 40,000 עותקים והגיע למעמד פלטינה. השיר "ציפור מדבר" היה השיר המושמע ביותר בקול ישראל, גלי צה"ל והטלוויזיה הישראלית בשנת 1990.
רשימת השירים באלבום
במהדורות התקליט והקלטת של האלבום, רצועות 11 - 12 לא נכללו.
ג'וזף אייבור לינטון
ג'וזף אייבור לינטון (באנגלית: Joseph Ivor Linton; 2 ביולי 1900 – 1 במרץ 1982) היה דיפלומט ישראלי.
ביוגרפיה
נולד ברוסיה הקיסרית בראשית המאה ה-20 והיגר לאנגליה ב-1919, שם עסק בפעילות ציונית מטעם הסוכנות היהודית לארץ ישראל. עם קום מדינת ישראל כיהן כציר מטעם ישראל באוסטרליה (6 בדצמבר 1950 – 9 במאי 1952), יפן (26 בדצמבר 1952 – 1 באוגוסט 1957), תאילנד (ציר שאינו תושב, 1954-1958) ושווייץ (1958-1961). ב-1961 כיהן כראש המשלחת הישראלית לוועידת האומות המאוחדות שבסופה נחתמה אמנת וינה בדבר יחסים דיפלומטיים באוסטריה. פרש משירות החוץ הישראלי ב-1963.
לינטון היה ידיד אישי של נשיא מדינת ישראל, חיים ויצמן, אותו הכיר באנגליה. לינטון סירב לפעולות התגמול של צה"ל נגד אזרחים במדינות ערב השכנות. הוא כיהן גם כמזכיר המדיני של משרד הסוכנות היהודית בלונדון.
טייסת 119
טייסת 119, המכונה גם "טייסת העטלף" היא טייסת מטוסי קרב בחיל האוויר הישראלי. כיום מפעילה הטייסת מטוסי F-16I ("סופה") מבסיס רמון. המוטו של הטייסת הוא: "ביום בליל ובערפל - אנחנו טסים גם כשהציפורים הולכות ברגל".
הקמה
הטייסת הוקמה ב-9 באוגוסט 1956 בבסיס רמת דוד כטייסת לילית המפעילה מטאור. שלושת מטוסי המטאור הראשונים, מדגם NF-13 דו-מושבי, הגיעו לטייסת ב-5 בספטמבר 1956. עקב העובדה שלרשות הטייסת עמדו שני מטוסים וצוות אוויר מבצעי אחד, נבצר מהטייסת מלהשתתף באופן פעיל במבצע קדש. את הטייסת הקים יואש צידון (צ'אטו), והוא שנתן לה את סיסמתה - "ביום בליל ובערפל", לזכר שירותו בספינות ההעפלה לפני קום המדינה.
בליל ה-28 באוקטובר 1956, יצא מטוס מטאור בודד (עם הטייס צידון והנווט אלישיב ברוש) ל"מבצע תרנגול". המטרה הייתה להפיל מטוס איליושין Il-14 מצרי, שבו היו אמורים לטוס רמטכ"ל צבא מצרים וקצינים בכירים נוספים, לצורך חתימה על הסכם ברית-הגנה עם סוריה וירדן. מטוס המטאור הצליח להפיל את מטוס התובלה המצרי בדרכו מדמשק לקהיר. ההפלה התרחשה כ-200 ק"מ מחופי קפריסין. 16 קצינים בכירים של הצבא המצרי שהיו על המטוס נהרגו, אך מאוחר יותר התברר כי הרמטכ"ל המצרי נשאר בדמשק.
ב-12 בפברואר 1958 עברה טייסת "העטלף", על שלושת מטוסי ה-NF-13 שלה, לבסיס תל נוף, ובמרץ צורפו לה שני מטוסים נוספים מדגם זה.
התקיפה הראשונה של מטוסי הווטור נערכה ב-16 במרץ 1962. שלושה מטוסי ווטור תקפו סוללות ארטילריה סוריות מעל הכנרת, אך מרבית הפצצות לא פגעו במטרות. באוגוסט 1963, כחצי שנה לפני הגעת מטוסי המיראז'-3C לחיל, נסגרה הטייסת, מטוסי הווטור הועברו לטייסת 110 ("טייסת אבירי הצפון"), ומטוסי המטאור NF הועברו לטייסת 107, עד הוצאתם מן השירות. במשך השנים 1958–1963 נעשו ניסיונות ליירט את מטוסי האיליושין 28 שצילמו בלילות, מגובה רב, את שטחי מדינת ישראל, במסלול מעוגל, מסוריה דרך מרכז הארץ לסיני. נראה שזמן ההתרעה לירוט היה ארוך מדי וזמן הנסיקה של הווטורים לגבהים של מעל, שעמד על כ-7 דקות, לא הספיק כדי להגיע למפגש עם המפציצים המצלמים.
כטייסת מיראז' ופנטום
במרץ 1964 נפתחה הטייסת מחדש כטייסת מיראז' 3C. מפקדה היה רס"ן רפי הר-לב. טייסת 119 הייתה הטייסת השלישית בחיל-האוויר שהפעילה את המיראז' 3C, והראשונה שקיבלה שני מטוסי מיראז' 3 מדגם CJR, ששימשו לצילום אוויר, ומטוסים דגם C,B מטייסות 101,117 ומטוסים חדשים מהיצרן.
במלחמת ששת הימים השתתפה הטייסת, בפיקודו של רס"ן רן פקר, בגל התקיפה הראשון בתקיפת שדה התעופה בע'רדקה ובימים השלישי והרביעי על ירדן וסוריה בהתאם. מהיום השני של המלחמה, פעלה הטייסת בעיקר בחזית הסורית והירדנית במשימות תקיפה וליווי. טייסת 119 נחשבה בתום המלחמה כטייסת הקרב המובילה, כשצברה בסך הכול 19 הפלות בקרבות אוויר. כמו כן הטייסת הייתה בעלת מספר האבדות הנמוך ביותר: רק שני מטוסי מיראז' הופלו ושני הטייסים שלהם ניצלו.
ב-30 ביולי 1970 (בקרב אוויר שכינויו רימון 20) הפילו מטוסי מיראז' 3C של הטייסת שלושה מטוסי מיג-21 שהוטסו על ידי טייסים רוסים. שני מיגים נוספים הופלו על ידי מטוסי F-4 פנטום של טייסת 69 ("טייסת הפטישים"). באותה השנה הועברו מטוסי המיראז' של הטייסת לטייסת 101 ("טייסת הקרב הראשונה") ולטייסת 117, ב-29 באוקטובר 1970 הייתה לטייסת השלישית בחיל-האוויר שצוידה במטוסי F-4E II פנטום ("קורנס"). בתחילת שנת 1971 קיבלה הטייסת זוג מטוסי פנטום מדגם RF-4E לאיסוף מודיעין.
במלחמת יום הכיפורים פיקד על הטייסת סא"ל אליעזר (לייזיק) פריגת. שמונה ממטוסי הפנטום של הטייסת השתתפו בתקיפת המטכ"ל הסורי. את התקיפה הובילו סגן מפקד הטייסת, רס"ן ארנון לבושין (לפידות) והנווט אליעזר ליאור. מזג האוויר היה מעונן מאוד אך המוביל, לבושין, הפר את דממת האלחוט והודיע בקשר למבנה על המשך ביצוע המשימה למרות העננות הכבדה. הוא הגביה את מסלול הטיסה תוך סיכון בחשיפת המבנה לגילוי מכ"ם, השביעיה חצתה את גבול סוריה-לבנון וביצעה איגוף כך שהגיעה לדמשק מכוון דרום מערב. המבנה הגיע ליעד מבלי שהתגלה בשעה 12:00. לבושין, המוביל, גילה שבאזור היעד עננות מעטה שמאפשרת זיהוי המטרה ותקיפתה. כל מטוס בתורו נסק לגובה, צלל אל המטרה והטיל עליה מטען של כחמישה טון פצצות. סך הכל הוטלו כ-35 טון פצצות בזו אחר זו שגרמו לנזק כבד לקומות העליונות של מבנה המטכ"ל הסורי ולנזק חלקי למפקדת חיל האוויר. כן נפגע מבנה הטלוויזיה ומבנה מרכז האומנויות הסובייטי. לרס"ן ארנון לבושין (לפידות), הטייס במטוס המוביל, הוענק עיטור המופת על ביצוע התקיפה. לנווט במטוס המוביל, סגן ליאור אלעזר, שהיה שותף להחלטה להמשיך במבצע, הוענק צל"ש הרמטכ"ל. על פועלו הכולל במלחמה עוטר הנווט אהרון כץ ב"עיטור המופת".
במהלך מלחמת לבנון הראשונה, במהלך טיסת קרב מעל בקעת הלבנון ביום 24 ביולי 1982, בעת שהיו בגיחה מבצעית להשמדת סוללות טילי קרקע־אוויר סוריות בבקעת הלבנון, נפגע מטוסם של גילי פוגל ואהרון כץ מטיל SA-8 סורי, בטרם הספיקו לשחרר את המוץ. כתוצאה מיירוט המטוס נהרג כץ, כנראה בגלל תקלה במצנח, והטייס פוגל שניצל בעת שנפלט מהמטוס נפל בשבי הסורי.
בתחילת 1989 החלה הטייסת לקלוט את מטוסי ה"קורנס 2000" שהיה שדרוג שנעשה למטוס הפנטום. בתחילת 1992 הסתיימה החלפת צי מטוסי הפנטום ב"קורנס 2000".
ב-2003 נסגרה הטייסת עם יציאת הפנטום משירות חיל האוויר.
כטייסת F-16I
ב-29 בדצמבר 2004 נפתחה הטייסת מחדש כטייסת F-16I ("סופה") בבסיס רמון. 119 היא טייסת הסופה השנייה לאחר טייסת 253 ("טייסת הנגב") המוצבת באותו בסיס.
הטייסת לקחה חלק בגיחות הפצצה רבות במלחמת לבנון השנייה, מבצע עופרת יצוקה ומבצע צוק איתן. בספטמבר 2007 השתתפו שניים ממטוסי הטייסת בתקיפת הכור הגרעיני בסוריה.
ב-10 בנובמבר 2010 התרסק מטוס F-16I של הטייסת במהלך אימון מעל מכתש רמון. כתוצאה מההתרסקות נהרגו שני אנשי הצוות, הטייס רב-סרן והנווט רב-סרן. ב-5 באוקטובר 2016 התרסק מטוס של הטייסת במהלך הנחיתה, לאחר ששב מגיחת הפצצה ברצועת עזה. הטייסים נטשו את המטוס אך הטייס, סגן מפקד הטייסת, רס"ן, נהרג והנווט נפצע. ב-31 באוקטובר 2018 איבד מטוס את הבלמים לאחר הנחיתה וסטה לתעלה סמוכה. המטוס נפגע באופן קל.
מפקדי הטייסת
בין מפקדי הטייסת נמנים: יואש צידון (מקים הטייסת 1956–1959), אדם צבעוני (1959-1962), נחמן עובדיה (1962-1963), רפי הר-לב (1963-1965), רן פקר (מלחמת ששת הימים, 1965-1968), עמוס עמיר (מלחמת ההתשה, 1968-1971), אליעזר פריגת (מלחמת יום הכיפורים, 1971-1973), אשר שניר (1973-1976), שלמה אגוזי (1976-1978), צבי קנור (1978-1980), גדעון שפר (מלחמת לבנון הראשונה, 1980-1983), רן גרנות (1983–1986), רן אייזנברג (1986-1988), אבי מאור (1988-1990), גילי דקל (1990-1992), רז גור אריה (1992-1995), ניר הכהן (1995-1998), עופר גרין (1998–2000) איתי קרין (2000-2003), דוד מזרחין (2004–2006), כפיר שלח (2006-2008), עומר טישלר (2013-2015), יובל הראל (2015-2017).
יום הדין (2004)
יום הדין (2004) היה אחד מאירועי השלם וצפה של ארגון ההיאבקות האמריקאי, ה-WWE. האירוע היה בלעדי למותג סמאקדאון ונערך ב-16 במאי 2004, בסטייפלס סנטר שבלוס אנג'לס, קליפורניה. האירוע היה האירוע השישי בסדרת אירועי יום הדין.
תשעה קרבות התנהלו באירוע, כולל אחד שהוקלט לתוכנית Sunday Night Heat. בקרב המרכזי, ג'ון "בראדשו" לייפילד (JBL) ניצח את אדי גררו בפסילה בקרב על אליפות ה-WWE לאחר שגררו הכה את JBL בעזרת חגורת האליפות; לעומת זאת, גררו שמר על התואר, מכיוון שחגורת אליפות לא יכולה להחליף ידיים כתוצאה מפסילה. עוד ברשימת הקרבות, אנדרטייקר ניצח את בוקר טי, ג'ון סינה ניצח את רנה דופרי ושמר על אליפות ארצות הברית, וצ'אבו גררו ניצח את ג'קלין וזכה באליפות ה-WWE במשקל קל.
עלילות
האירוע כלל קרבות שנבעו מעלילות מתוסרטות מהתוכנית השבועית סמאקדאון.
הפיוד המרכזי של האירוע היה בין אדי גררו לג'ון "בראדשו" לייפילד (JBL) על אליפות ה-WWE. ב-25 במרץ בתוכנית !SmackDown, בוקר טי הועבר מ-Raw לסמאקדאון כחלק מהדראפט של שנת 2004 ואף לעג למתאבקי המותג. הג'נרל מנג'ר החדש של סמאקדאון, קורט אנגל, העניק לבוקר טי הזדמנות להתחרות נגד גררו על אליפות ה-WWE. חבר הצמד APA שהתפרק, ג'ון "בראדשו" לייפילד, התערב בקרב זה, כשתקף את גררו עם מהלך הקלוזליין מהגיהנום, וכתוצאה ממעשה זה הפך לדמות הרעה. ב-8 באפריל בתוכנית !SmackDown, אנגל הכריז שהמנצח של פרס The Great American יהפוך לטוען לכתר לאליפות ה-WWE. הוא העניק ל-JBL את פרס זה. לעומת זאת, גררו הגיע, גנב את הגביע ואף שבר אותו. ב-22 באפריל בתוכנית !SmackDown, גררו הפסיד לדי-בון דאדלי בקרב שאינו היה על התואר לאחר הפרעה נוספת מצד JBL. שבוע לאחר מכן בתוכנית, JBL העליב את השושלת של גררו בטענה שהם מהגרים לא חוקיים. ב-6 במאי בתוכנית !SmackDown, נודע ש-JBL גרם לאימו של גררו לחטוף התקף לב במהלך אירוע שלא שודר לטלוויזיה ארבעה ימים קודם לכן, כשהוא איים עליה ותפס אותה בכתפה לעיני משפחתו של גררו. שבוע לאחר מכן בתוכנית, גררו נעצר לאחר שהרס את הלימוזינה של JBL. כמו כן, באותה התוכנית JBL ניצח את חברו של גררו, ריי מיסטריו.
הקרב המרכזי האחר ברשימת הקרבות היה בין בוקר טי לאנדרטייקר. ב-22 באפריל בתוכנית !SmackDown, בוקר טי ניצח את רוב ואן דאם ולאחר מכן התרברב על כך שהוא הכוכב הגדול ביותר במותג, אך ברח לאחר ששמע את מוזיקת הכניסה של אנדרטייקר. שבוע לאחר מכן, בוקר טי ניסה לתקוף את אנדרטייקר, אך ללא הצלחה, מה שגרם לג'נרל מנג'ר של התוכנית, קורט אנגל, לקבוע קרב ביניהם באירוע יום הדין. ב-6 במאי בתוכנית !SmackDown, בוקר טי הגיע למכשפת וודו כדי לנסות ולהתגבר על אנדרטייקר. בתגובה, המכשפת אמרה לו להשתמש בעפר מקבר בלתי מסומן נגד יריבו. שבוע לאחר מכן, בוקר טי ניצח את FBI ולאחר מכן נקלע לקרב מבטים נגד אנדרטייקר.
יריבות נוספת שהתנהלה לקראת האירוע הייתה בין ג'ון סינה לרנה דופרי על אליפות ארצות הברית. הפיוד ביניהם החל לאחר שדופריי הועבר למותג סמאקדאון. ב-22 באפריל בתוכנית !SmackDown, דופריי חנך את פינה חדשה בשם "Cafe de René", כשטורי וילסון הייתה האורחת שלו. דופרי העליב את האחרונה ואף ניסה לתקוף אותה, וסינה נחלץ לעזרתה. שבוע לאחר מכן, סינה הפריע בקרב של דופרי נגד וילסון, וכתוצאה מכך קורט אנגל קבע קרב בין סינה לדופרי באירוע יום הדין. ב-6 במאי בתוכנית !SmackDown, סינה ודופרי תקפו אחד את השני במהלך הקרב בין דון מארי לטורי וילסון. שבוע לאחר מכן, דופרי הצהיר שהוא יהיה המתאבק הצרפתי הראשון שזוכה באליפות ארצות הברית.
אירוע
לפני שהאירוע שודר בשיטת ה"שלם וצפה", התקיים קרב, שהוקלט במסגרת התוכנית Sunday Night Heat ובו מארק ג'ינדראק התחרה נגד פונאקי. ג'ינדראק ביצע על פונאקי את מהלך ה-Mark of Excellence כדי לנצח בקרב.
קרבות מקדימים
האירוע עצמו נפתח בקרב זוגות בין ריי מיסטריו ורוב ואן דאם לדאדלי בויז (באבא ריי דאדלי ודי-בון דאדלי). הדאדלי בויז ניסו לבצע על מיסטיריו את מהלך הסיום שלהם, ה-3D, אך ואן דאם היה שם כדי למנוע את ביצוע המהלך, מה שאיפשר למיסטיריו לבצע על באבא ודיבון את מהלך הסיום שלו, ה-619. לאחר מכן, ואן דאם ביצע על דיבון את מהלך הסיום שלו, הפייב סטאר פרוג ספלאש, כדי לנצח בקרב.
טורי וילסון התמודדה מול דון מארי וניצחה אותה לאחר שביצעה את מהלך הבאקסלייד.
בקרב שבא לאחר מכן, מרדכי התחרה נגד סקוטי 2 הוטי. מרדכי ביצע על סקוטי את מהלך הקרוסיפיקס כדי לנצח בקרב.
בקרב הרביעי, צ'ארלי האס וריקו הגנו על אליפות הזוגות של ה-WWE נגד בילי גאן והארדקור הולי. האס הצמיד את הולי לניצחון לאחר שביצע עליו את מהלך הסאנסט סאנרייס, ניצחון שהקנה לזוג הגנה מוצלחת על התואר.
בקרב נוסף, ג'קלין הגנה על אליפות ה-WWE במשקל קל נגד צ'אבו גאררו. האחרון ביצע על ג'קלין את מהלך הגורי בומב כדי לזכות בתואר.
לאחר מכן, ג'ון סינה הגן על אליפות ארצות הברית נגד רנה דופרי. סינה ניצח בקרב ושמר על התואר לאחר שביצע על דופרי את מהלך הסיום שלו, ה-FU.
בקרב הלפני אחרון, אנדרטייקר התחרה נגד בוקר טי. אנדרטייקר ביצע על בוקר טי את מהלך הטומבסטון פיילדרייבר ולאחר מכן הצמיד אותו לניצחון.
הקרב המרכזי
בקרב המרכזי, אדי גררו הגן על אליפות ה-WWE נגד ג'ון "בראדשו" לייפילד. JBL ביצע על גררו את מהלך הבק באדי דרופ על שולחן השדרנים. לאחר שגררו התנגש בשופט, JBL הכה את גררו בעזרת כיסא, מה שגרם לו לדמם רבות. אז, JBL ביצע על גררו את מהלך הסיום שלו, קלוזליין מהגיהנום, כשהאחרון הצליח לצאת מניסיון ההצמדה שבא לאחר מכן בספירת שתיים. JBL ניסה לבצע פעם נוספת את מהלך הקלוזליין מהגיהנום, אך גררו התחמק מכך והתנגש בשופט. JBL ביצע על גררו את מהלך ה-JBL בומב, כשהשופט המקורי בקרב ביצע ספירת שתיים. גררו ניסה לבצע על JBL את מהלך הפרוג ספלאש, אך האחרון התחמק, השיג כיסא ובזמן שדעתו של השופט הוסחה, הוא השיג את חגורת האליפות. לאחר מכן, גררו תקף את JBL בעזרת מכה מתחת לחגורה ואז תקף אותו עם חגורת האליפות, מה שגרם ל-JBL לנצח בקרב כתוצאה מפסילה. לעומת זאת, גררו שמר על התואר, מכיוון שחגורת אליפות לא יכולה להחליף ידיים כתוצאה מפסילה. לאחר הקרב, גררו תקף את JBL בעזרת כיסא עד ששופטים הגיעו להפריד בין השניים.
נבחרת ישראל בכדורעף נשים
נבחרת ישראל בכדורעף נשים מורכבת משחקניות כדורעף ישראליות, ומייצגת את ישראל בטורנירים בינלאומיים מאז 1956.
היסטוריה
אף שליגת העל בכדורעף נשים החלה לפעול ב-1961, השתתפה הנבחרת באליפות העולם שנערכה בפריז ב-1956. בשלב הבתים הפסידה הנבחרת בשלוש מערכות לנבחרות ארצות הברית וברית המועצות (שזכתה בסופו של דבר באליפות העולם), וגברה בתוצאה זהה על נבחרת לוקסמבורג. במשחקי הדירוג על מקומות 17-11, גברה על נבחרות גרמניה המערבית ואוסטריה, והפסידה לנבחרות בלגיה, ברזיל וצרפת, ודורגה במקום ה-14. הייתה זו הפעם היחידה בה השתתפה הנבחרת באליפות העולם.
ב-1967 העפילה הנבחרת הראשונה לאליפות אירופה, שנערכה באיסטנבול. בשלב הבתים סיימה הנבחרת במקום השני, לאחר שגברה על נבחרת שוודיה 0-3 ועל נבחרת טורקיה 1-3, והפסידה לנבחרת בולגריה 3-0. היא העפילה למשחקי הדירוג 8-1, והפסידה בכל משחקיה, לנבחרות ברית המועצות, גרמניה המזרחית, הולנד, הונגריה, פולין וצ'כוסלובקיה. המקום השמיני, בו דורגה, היה גם ההישג הטוב ביותר של הנבחרת באליפויות אירופה.
ב-1971 שוב העפילה הנבחרת לאליפות אירופה, שנערכה באיטליה. בשלב הבתים גברה על נבחרת אנגליה 0-3 והפסידה לנבחרת הונגריה באותה תוצאה, וסיימה במקום השני. במשחקי הדירוג 12-7 גברה רק על נבחרת שווייץ, והפסידה לנבחרותיהן של איטליה, גרמניה המערבית, הולנד ורומניה. בסיום המשחקים דורגה במקום ה-11.
שנת 2007 ואילך
במשך קרוב לארבעים שנה דשדשה הנבחרת, ולא העפילה לאליפות אירופה. בשנת 2007 החליט איגוד הכדורעף בישראל על קידום הנבחרת, במטרה להעפיל לאולימפיאדת לונדון (2012), בפרויקט שזכה לכינוי "פרויקט זלינגר". למאמן הנבחרת מונה אריה זלינגר, מבכירי מאמני הכדורעף בעולם. הנבחרת אימצה תוכנית אימונים שונה מהמקובל בנבחרות אחרות, והיא מתאמנת מדי יום במכון וינגייט. המאמצים נשאו לראשונה פירות בטורניר הליגה האירופית בשנת 2010. הנבחרת סיימה את שלב הבתים, בו התמודדה מול נבחרות טורקיה, יוון וספרד, סיימה במקום השני והעפילה לשלב הפיינל פור שנערך באנקרה. בחצי הגמר הפסידה לנבחרת סרביה, ובמשחק על מדליית הארד הפסידה למארחת טורקיה.
בשנת 2011 העפילה הנבחרת, לראשונה מזה ארבעים שנה, לאליפות אירופה שנערכה בספטמבר באיטליה ובסרביה. היא הפסידה בכל שלושת משחקיה בשלב הבתים, לנבחרות פולין, צ'כיה ורומניה, ודורגה במקום ה-16 והאחרון.
בנובמבר 2011 התמודדה הנבחרת על ההעפלה לאולימפיאדת לונדון. בבית המוקדמות גברה על נבחרת יוון 2-3, הפסידה לנבחרת הולנד 3-0 וסיימה במקום השני. בשלב הבא, שנערך בשיטת נוקאאוט, הפסידה לנבחרת קרואטיה 3-1 והודחה מהמוקדמות.
ב-2012 סיימה הנבחרת במקום השלישי בבית במסגרת הליגה האירופית.
ב-2013 סיימה את הליגה ללא ניצחונות.
במסגרת מוקדמות אליפות העולם שתתקיים בהולנד בספטמבר 2015 שיחקה הנבחרת בשלב השני, אך למרות כמה ניצחונות לא הצליחה להעפיל לאליפות עצמה.
סגל נוכחי
לקראת המשחק מול קפריסין ב-17 ביוני 2019, בליגת "סילבר" האירופית. הסגל של המאמן האיטלקי ג'וזפה קוקריני של נבחרת ישראל:
טורנירים נוכחיים
נבחרת ישראל במוקדמות יורו-וולי 2019 מטעם CEV, שובצה לבית עם נבחרות בלגיה, סלובניה, ואיסלנד. אולם סיימה במקום השלישי. על כן, לא תעפיל לאליפות אירופה 2019.
נכון ל-2019, נבחרת ישראל משתתפת באליפות CEV Volleyball European Championship האירופית, ובליגת "סילבר" CEV Volleyball European Silver League האירופית. שתיהן מטעם איגוד הכדורעף האירופי (CEV).
מגבר שרת
מגבר שרֵת הוא רכיב אלקטרוני הפועל כמגבר. תכונותיו העיקריות של מגבר השרת הן הגבר גבוה מאוד (בתאוריה, הגבר אינסופי, ובמציאות ההגבר יכול להגיע למאות אלפים ולמיליונים בהתאם למתחי האספקה), ופעולתו כמגבר הפרשי. כלומר, מקבל בכניסתו שני אותות, ובמוצאו מספק אות מוגבר בהתאם להפרש בין שתי הכניסות. בהיותו מגבר בעל שתי כניסות, נהוג להשתמש באחת הכניסות ככניסה לאות חיצוני, ואילו את הכניסה האחרת לחבר לרכיבים אלקטרוניים נוספים המקושרים למוצאו של המגבר (חוג משוב). בצורה זו ניתן לשלוט בערך ההגבר, ואף לבצע פעולות פשוטות של עיבוד אותות.
סימונים
ניתן לבטא את פעולת מגבר השרת בעזרת סכימה: בין שני הדקי הכניסה ישנו נגד שההתנגדות שלו היא התנגדות הכניסה למגבר. במוצא המגבר מחובר, בטור לנגד בעל התנגדות ששווה להתנגדות היציאה של המגבר, מקור מתח מבוקר שהמתח שלו הוא:.
מגבר שרת אידיאלי
שיטה נוספת; לחשב את שני הנגדים Rf ו- Rin במקביל אחד לשני (מכפלתם חלקי סכומם) ולחבר נגד באותו ערך שחושב לכניסה העוקבת ולחבר את צידו השני לאדמה.
שימושים
עיקר שימושו של מגבר השרת הוא במעגלי משוב. כאשר מחברים מגבר שרת בחוג סגור, כלומר את יציאתו חזרה לאחת מכניסותיו, מתח יציאת מגבר השרת הוא זה שעבורו מתקבל שוויון במתחי הכניסה. ההגבר בחוג פתוח, G, הוא מדד לדיוק המתקבל באיפוס הפרש הכניסות כאשר המגבר מחובר בחוג סגור.
על ידי חיבור זה מתקבל חוצץ (נקרא גם מגבר יחידה): מתח המוצא שווה לאות הכניסה, משום שכך שתי הכניסות זהות: כלומר, אם מגבר השרת הוא אידיאלי (עם הגבר חוג פתוח אינסופי), אזי ההגבר בחוג סגור הוא 1. עם זאת, התנגדות המוצא של המעגל היא אפס.
המגבר יגביר רק את הכניסה ההפרשית אם מתקיים התנאי:. במקרה כזה:
לקבלת סכום הופך מופע טהור נדרוש:. לקבלת מתח מוצא חיובי ניתן לשבץ במוצא מגבר הופך מופע בעל הגבר 1.
רכיב 741
רכיב נפוץ המשמש כמגבר שרת הוא רכיב 741:
דניס מאסינה
דניס יוקי מקאבו מאסינה (בסוואזי: Dennis Yuki Mcebo Masina; נולד ב-29 במאי 1982) הוא כדורגלן עבר אסוואטיני ששיחק בעמדת הקשר.
קריירה
מאסינה התחיל את הקריירה שלו בקבוצת הכדורגל מאנזיני וונדררס עמה זכה באליפות בעונת. בגיל 18 הצטרף לבוש באקס מליגת העל של דרום אפריקה במדיה שיחק שנתיים.
ביולי יצא למבחנים בפיינורד ההולנדית, בסיומן לא חתם במועדון. זמן קצר לאחר מכן, חתם בסופרספורט יונייטד. לאחר עונה אחת במועדון, נבחן בטוטנהאם הוטספר האנגלית אך לבסוף חתם בפיינורד.
אולם כעבור זמן קצר שוחרר מהמועדון וחתם באאנדרכט אאלסט הבלגית במדיה כבש 5 שערים ב-23 משחקים. בסיום העונה ירדה אאנדרכט לליגה השלישית ומאסינה חתם במכלן במדיה שיחק עונה אחת בסיומה חזר לסופרספורט יונייטד הדרום אפריקאית. היה שותף לשני האליפויות של המועדון בעונות ו-.
בהמשך הקריירה שיחק באורלנדו פירטס, מפומלנגה בלאק אייסס ומבומבלה יונייטד.
Food Network
Food Network הוא ערוץ טלוויזיה אמריקאי בכבלים שנמצא בבעלות Food Network, G.P, מיזם משותף של האחים וורנר דיסקברי  (המחזיקה ב-69% מהערוץ) ו-Nextar Media Group (שמחזיקה ב-31% מהערוץ). הערוץ משדר לרוב תוכניות העוסקות באוכל - בישול ואפייה.
בנוסף למטה שלו בניו יורק, לערוץ יש משרדים באטלנטה, לוס אנג'לס, סן פרנסיסקו, שיקגו, דטרויט, ג'רזי סיטי, סינסינטי, נוקסוויל, וטנסי.
נכון לינואר 2016 הערוץ זמין ל-95 מיליון משקי בית.
בישראל, החל מ-2015 הערוץ החל את שידוריו בחברת סלקום tv. ב-2017 עם עליית החברה טריפל C הערוץ החל את שידוריו גם בפלטפורמה זו. ב-2017, עם עליית חברת פרטנר TV החברה החלה את שידוריה גם בפלטפורמה זו. החל מאוגוסט 2018, חברת HOT העלו את הערוץ באפיק 48. ב-1 בינואר 2020 סיים הערוץ את שידוריו בפרטנר tv.
היסטוריה
Food Network נוסד ב-19 באפריל 1993 תחת השם "TV Food Network" והושק ב-22 בנובמבר אותה שנה; שמו המשפטי של הערוץ נשאר תחת השם הקודם. הרשת פותחה בידי ריס שונפלד (ממייסדי CNN) ובסיועו של נשיא פרוויז'ן ג'ורנל טריגב מירן. בתוך כמה שנים הרשת קיצרה את שם המותג שלה על ידי הסרת TV מהשם.
שונפלד, שהיה גם שותף בחברה, מונה למנכ"ל רשת הטלוויזיה, ושמר על המקום שלו במועצת המנהלים יחד עם שני עובדי פרוויז'ן ג'ורנל. ההרכב המקורי של הרשת כלל את אמריל לגאס, דבי פילדס, דונה הנובר, דוד רוזנגרטן, קרטיס אייקנס, ד"ר לואיס ארוון, ז'אק פפין ורובין ליץ'.
ב-1995, שונפלד התפטר מתפקידו כמנהל בפועל של הרשת, אך נשאר במועצת המנהלים עד 1998, כאשר מכר את ענייניו לחברת Sccrips. אריקה גרין התמנתה לתפקיד נשיאת/מנכ"לית הרשת ב-1996, והפכה לאישה השנייה בתפקיד מנכ"לית רשת טלוויזיה אמריקאית. היא הובילה את הרשת לצמיחה עד שנת 1998, שילשה את מספר המנויים והיקף הצפייה והשיקה את אתר האינטרנט של הרשת - FoodNetwork.com.
חברת א. בלו, רכשה את הרשת כאשר רכשה את חברת פרובידנס ג'ורנל ב-1996. בחודש מרץ 2009, רשת המזון השיקה את אתר האינטרנט של Reporposed כאתר סימניות המאפשר למשתמשים לצבור ולחפש מתכונים ממקורות שונים באינטרנט.
Food Network הושקה לראשונה מחוץ לצפון אמריקה ב-9 בנובמבר 2009, ובאסיה ב-5 ביולי 2010. מאז השקת הערוץ בבריטניה ב-9 בנובמבר 2009 ברשת סקיי, הערוץ נוסף לפלטפורמות נוספות.
רכישה בידי סינקלייר ודיסקברי
ב-8 במאי 2017 Sinclair Broadcast Group הודיעה על כוונתה לרכוש את Tribune Media, ושווי העסקה הוא 3.9 מיליארד דולר. העסקה תכלול את מניות Tribune Media ברשת Food, אך על אף ש-Sccrips תירכש בידי חברת דיסקברי, מניותיה יישארו רוב המניות ברשת.
תוכניות המשודרות בערוץ
התוכניות ברשת Food מתחלקות לשתיים: "Food Network במטבח" ותוכניות הפריים-טיים ממותגות כ-"Food Network Nighttime". באופן כללי, התוכניות הממותגות תחת תוכניות "במטבח" מוקדשות לבישול והדרכה, ואילו תוכניות הפריים טיים כוללות תוכניות בידור הקשורות למזון, למשל תוכניות בישול (לדוגמה "קצוצים"), תוכניות הקשורות לנסיעות הקשורות למזון, ותוכניות ריאליטי: בחודש דצמבר 2007 פרסם מדור העסקים של ה"ניו יורק טיימס" כתבה על סוף ההופעה של אמריל לגאס, ברשת, וציטט את ברוק ג'ונסון, הנשיא, ואמר כי "לגאס נשאר חבר מוערך במשפחת הרשת". דרק ביין, אנליסט בכיר בחברת המחקר סנל קגן, דיווח כי "זה לא מפתיע שאנשים עוברים הלאה ... הם משלמים כמעט כלום בשביל האנשים בזמן שהם בונים את הקריירה שלהם ... זו הייתה האסטרטגיה שלהם לאורך כל הדרך". הכתבה גם ציינה את הפופולריות ההולכת ופוחתת של רשת המזון, שדיווחה על ירידתה היומיומית, ירדה ל-545 אלף בני אדם מ -580 אלף בשנה קודם לכן. לדבריה, הרשת איבדה 15 אחוזים מהקהל שלה בשנה האחרונה, ל-830,000 צופים בממוצע, זה השאיר את הרשת בשל החזרים, הידוע בשם 'לעשות סחורות', למפרסמים ". אריקה גרין, נשיאת ומנכ"ל רשת המזון בשנים 1996–1998, שיצרה את אמריל לייב במהלך כהונתה, דווחה כי היא האשימה את הירידה בתחרות הגוברת, "יש כל מיני סרטי בישול מקוונים ברשת". אבל הוא דיווח כי "בוב טושמן, סגן נשיא בכיר של רשת המזון לתכנות וייצור, אמר שהירידה בסוף השבוע הייתה "שום דבר שלא ציפינו לו", אמר כי דירוג הרשת בתקופה זו גדל בשתי ספרות בשתי ספרות בארבע השנים האחרונות, צמיחה שלא הייתה יכולה להתקיים ". כמו כן, נכתב:" לפני כשנה החלה רשת המזון באגרסיביות לנסות לשנות את זה עם עסקאות חדשות שהיו "מעיקות יותר" מנקודת הכוכבים, אמר אדם שהושפע מהשינוי באסטרטגיה, על ידי התעקשות על עניין בעסקאות ספרים ובמיזמים לרישוי, ובשליטה על פעילויות חיצוניות.
שידור
ב-1 בינואר 2010 הוסרו HGTV ו- Food Network מספק הכבלים Cablevision, המפעיל מערכות המשרתות את אזורי העיר ניו יורק. סקריפס הוציאה את HGTV ואת רשת המזון מ-Cablevision לאחר פקיעת חוזה השידור של החברה ביום 31 בדצמבר 2009; Cablevision וסקריפס היו במשא ומתן במשך מספר חודשים כדי להסכים על חוזה חדש, אבל לא הייתה התקדמות. הפסקת השידור של Food Network ב-Cablevision הובילה את הערוץ לעשות סידורים עם שותפות CW שבבעלות WBIX שבבעלות טריביון בניו יורק ו- WTXX בהארטפורד, ושודר פרק מיוחד של איירון שף אמריקה עם הגברת הראשונה מישל אובמה ב-10 בינואר 2010, לאחר אפיזודה זו זכה דירוגים גבוהים על הבכורה בכורה ינואר שלה. ב-21 בינואר 2010, הגיעו Cablevision ו-Scripps להסכם שהביא לכך שרשת Food ו-HGTV ישובו לשידור במערכות של Cablevision באותו יום.
מחלוקת דומה עם AT&T U-verse הביא לכך שרשת Food, HGTV, רשת DIY ו-Great American Country ירדו מהשידור ב-5 בנובמבר 2010; המחלוקת נפתרה יומיים לאחר מכן ב-7 בנובמבר 2010, לאחר ששני הצדדים הסכימו על הסכם שידור חדש.
הממלכה המאוחדת
בהתאם להסכם בין Scripps ו-Chellomedia, תוכניות רשת המזון החלו לעלות לשידור בעולם ברבעון הרביעי של 2009 בבריטניה ולאחר מכן בשווקים אחרים בתחילת 2010.
רשת Food בבריטניה השיקה בתחילה את שידוריה כערוץ חופשי. בהמשך הועברו שידורי הרשת גם בפלטפורמת הלוויין של Freesat.
בישראל
הערוץ עלה לראשונה בישראל בחבילת סלקום tv בספטמבר 2016 יחד עם הערוצים Travel Channel ו-Fine Living Network שכבר שודר ב-HOT.
עם השקת פרטנר TV ביולי 2017 צורף החל הערוץ לשדר באפיק 45. ב-1 בינואר 2020 סיים הערוץ את שידוריו בפרטנר tv.
בקנדה
הערוץ זכה להצלחה גדולה בקנדה, ולכן הוחלט על הקמת ערוץ נפרד שבחלו נמצא בבעלות של חברת מדיה קנדית וביתרה שולטים בעלים הערוץ האמריקאי. חלק מתוכניות הערוץ בקנדה הן תוכניות מקוריות, לדגומת תכוניות בהנחיית אנה אולסון.
משחק וידאו Food Network
Red Fly Studio פיתחה משחק וידאו עבור קונסולת ה-Wii בשותפות עם רשת מזון בשם Cook or Be Cooked. המשחק, אשר פורסם על ידי Namco Bandai משחקים ושוחרר ב-3 בנובמבר 2009, מדמה חוויות בישול אמיתי. שחקנים יכולים גם לנסות את המתכונים המוצגים במשחק. יש גם משחק וידאו המבוסס על איירון שף אמריקה.
Television Food Network, G.P
בשנת 2011, ביקשה סקריפס להוסיף את ערוץ הבישול שלה, Cooking Channel לשותפות וטריביון הסכימה. עם ערוץ בישול נחשב בשווי 350 מיליון דולר, טריביון נדרשה להוסיף הון נוסף.
גרסאות נוספות
במדינות מסוימות משודרות גרסאות מקומיות של הרשת, דוגמת רשת Food בקנדה, אסיה, איטליה ואירופה. במחצית השנייה של 2014 רשת Food בברזיל החלה לשדר תוכניות ששודרו עם תרגום לפורטוגזית. ב-1 בפברואר 2015 השיקה רשת Food את שידוריה באוסטרליה בשירות ה-IPTV במדינה, Fetch TV. במרץ 2015 החלה רשת Food לשדר בדרום אמריקה תוכניות דוברות ספרדית.
מגפת השפעת (2009)
במרץ 2009 דווח על זיהוי נגיף שפעת A חדש מתת הזן H1N1, ועל תחילת התפשטות המונית שלו בצפון אמריקה, בעיקר במקסיקו. תוך זמן קצר החלו להגיע דיווחים רבים נוספים, ועד קיץ 2009 התפשטה המחלה כמעט לכל רחבי העולם. אף שמחלה זו היא מחלה שפעת אנושית ואינה פוגעת בחזירים, והנגיף גורם המחלה עובר בצורה ישירה בין בני אדם ללא קשר למגע עם חזירים, המחלה כונתה באופן לא רשמי בשם שפעת החזירים, זאת בשל השערה כי מוצא הנגיף החדש הוא בנגיפי שפעת אנדמיים לחזירים, השערה שהועלתה בשל העובדה כי הנגיף החדש מכיל מקטעים גנטיים של נגיפי שפעת אנדמיים לחזירים. למעשה התגלו בנגיף החדש מקטעים גנטיים משפעות חזירים מאירופה ומאסיה, משפעת עופות ומשפעת בני האדם. המחלה מכונה גם שפעת מקסיקו כיוון שמקור המגפה היה במקסיקו.
ביוני 2009 הוכרזה המחלה באופן רשמי כפנדמיה על ידי ארגון הבריאות העולמי. עם זאת ציין הארגון כי במרבית מקרי ההידבקות במחלה מדובר בתסמינים קלים. ההערכות הן שבין 2009 לסוף ל-2010 נדבקו בשפעת בין 11% ל-21% מכלל אוכלוסיית כדור הארץ- בין 700 מיליון ל-1.4 מיליארד בני אדם. עם זאת, שיעור התמותה מהשפעת היה נמוך יחסית בין 0.01% ל-0.08%, וההערכה היא שכתוצאה מהשפעת וסיבוכיה נפטרו בין 151 ל-575 אלף בני אדם. ארגון הבריאות העולמי הכריז על סיום המגפה ב-10 באוגוסט 2010. התפרצויות נוספות של המחלה התרחשו במדינות שונות מאז 2010, ביניהן ניתן למנות את ההתפרצות בהודו ב-2015 שהביאה למותם של כ-1,900 חולים.
ביוני 2010 פורסם דו"ח של המועצה האירופית המציין מספר ליקויים באופן הטיפול של ארגון הבריאות העולמי במגפה.
סימפטומים והדבקה
סימפטומי המחלה בבני אדם זהים לסימפטומי השפעת הרגילה ואין דרך להבדיל ביניהם. הסימפטומים כוללים: חום (38 מעלות או יותר), כאב ראש, תשישות, כאבי בטן, חוסר תיאבון, שיעול, נזלת, קוצר נשימה, כאב גרון, צמרמורות וכאבי שרירים. בחלק מהמקרים יופיעו גם הקאות, שלשול. ההדבקה נעשית באמצעות מגע עם הפרשות נשימתיות של החולה, כדוגמת שיעול ועיטוש. ההעברה נעשית בצורה ישירה על ידי האוויר, או באמצעות מגע עם חפצים מזוהמים בנגיף (כדוגמת ידית דלת) בהם נגע אדם חולה, ולאחר מכן מגע בפה, באף ובעין, וזאת לאחר שהחולה נגע בידיו בפיו או באפו קודם שנגע בחפצים. צורות הדבקה אלו שכיחות בעיקר בעת קרבה פיזית אל החולה, לדוגמה שהייה בחדר שיש בו חולה, או טיסה עם נוסע חולה.
תיאור הנגיף מחולל המגפה
הנגיף שבודד זוהה כנגיף חדש שטרם נצפה של תת-המין H1N1. בנגיף החדש זוהו מקטעים גנטיים שנראים כשילוב של נגיף שפעת החזירים, נגיף שפעת אנושי ונגיף שפעת העופות. הנגיף מחולל המגפה כונה בשם 'שפעת החזירים' אף שהוא עובר בצורה ישירה בין אדם לאדם ללא קשר למגע עם חזירים, היות שהוא מכיל בתוכו מקטעים גנטיים של נגיפי שפעת החזירים. רוב המקרים הקשים ומקרי המוות שנצפו היו בקרב אנשים בקבוצות שנחשבות לקבוצות סיכון עקב מחלות אחרות, או בקרב אנשים שלהם מערכת חיסון חלשה, וזאת בעיקר עקב התדרדרות של המחלה והתפתחותן של מחלות אחרות כסיבוך משני של המחלה. זמן הדגירה של הנגיף הוא בין יום לשבוע. הנגיף יכול לשרוד בין 2 ל-8 שעות על משטחים נקיים. הוא נהרס בטמפרטורה שמעל לכ-70 מעלות צלזיוס, ואפשר להשמידו עם חומרי חיטוי כמו כלור, מי חמצן, דטרגנטים, אלכוהול וחומרים מבוססי יוד. סיבוכי השפעת הידועים עד כה הם בעיקר דלקת ריאות ואי ספיקה נשימתית.
הנגיף אינו עובר במזון מבושל, אף לא בבשר חזיר, היות שהוא מושמד בהיחשפות לטמפרטורה גבוהה מכ-70 מעלות, אך מדינות מסוימות אסרו על יבוא בשר חזיר ממקסיקו ומצרים אף הוציאה צו להריגת כל החזירים בשטחה. אולם נגיף זה בודד עד כה רק בבני אדם ולא בקרב חזירים.
חוקרים העלו חשש מפני שינוי גנטי בנגיף, שיהפוך אותו למסוכן יותר. במספר מדינות דווח על נגיף של מחלה זו שמגלה עמידות כנגד התרופה המקובלת לטיפול בו, טמיפלו. הועלה גם חשש בפני התפרצות עתידית עזה יותר של הנגיף בסתיו 2009, בדומה לכשאירע בשפעת הספרדית.
הכרזת המחלה כמגפה
לאחר זיהוי הנגיף באפריל 2009 ובשל ההידבקות ההתחלתית המהירה עלה חשש מפני התפרצות מגפת שפעת כלל עולמית, בשל שילוב של כמה גורמים: וירוס חדש בעל מאפיינים גנטיים ייחודיים, העברה מאדם לאדם ותפוצה גאוגרפית רחבה של הנגיף.
ארגון הבריאות העולמי פרסם הודעה רשמית והגדיר את שפעת החזירים כמצב חירום בריאותי ברמה בינלאומית והעלה את רמת הכוננות לרמה 6. מספר מדינות הכריזו על מצב חירום. עד אוגוסט 2009 התאמתו ברחבי העולם מאות אלפים של חולים במחלה. עקב התפוצה הגדולה של המחלה הוחלט על ידי ארגון הבריאות העולמי ומדינות רבות (בהן ישראל) שלא לבצע עוד בדיקות אבחון בכל החולים. בפברואר 2010 הותיר ארגון הבריאות העולמי את הגדרת המחלה כמגפה, על אף שבארצות רבות נצפתה ירידה בשיעור ההידבקות במחלה, שיעור ההידבקות במערב אפריקה נמצא בעלייה, והיה חשש לגידול בתחלואה בחצי הדרומי של כדור הארץ, כשהחל שם החורף.
לאחר ירידה בממדי התחלואה, בסוף שנת 2009 החל גל שני של המחלה, שהיה קשה יותר מהגל הראשון. עד לאמצע פברואר 2010 דווח על יותר מ-1.6 מיליון מקרי הידבקות ועל לפחות 17,690 מקרי מוות, בעיקר עקב הידרדרות של המחלה והתפתחות מחלות אחרות, כדוגמת דלקת ריאות קשה, שבאות כהדבקה משנית לאחר השפעת הראשונית.
מניעת הידבקות
הדרכים למניעת הידבקות בשפעת החזירים דומות לדרכים למניעת הידבקות בשפעת רגילה, ועיקרן שמירה על היגיינה וחיטוי איברי הגוף באמצעותם יכול לעבור הנגיף מבחוץ אל תוך הגוף: הקפדה על שטיפת ידיים בסבון, מניעת מגע של ידיים לא נקיות בפה, באף ובעיניים, הקפדה על שיעול אל המרפק ולא אל כף היד, וכן הקפדה על שיעול וקינוח האף לתוך נייר טואלט או נייר טישיו, המושלכים לאשפה לאחר השימוש, ולא לתוך ממחטות בד רב פעמית.
בניגוד לתפיסה העממית כי השימוש במסיכה כירורגית, מוריד את הסיכוי להידבקות מהסובב, ארגון הבריאות העולמי וכן משרד הבריאות הישראלי שוללים את השימוש במסיכה כדרך למנוע הידבקות. הם אף טוענים כי שימוש במסיכה עלול להגביר את הסיכוי להתדבקות, זאת בשל אמונת שווא כי די במסכה למנוע הידבקות, והזנחת כללי היגיינה אחרים בעקבות כך. לדברי גרגורי הארטל, נציג ארגון הבריאות העולמי השימוש במסיכה גורם לאנשים לגעת בפניהם באופן רב מהרגיל ועלול להעצים את ההדבקה. הוא ממליץ שימוש במסיכה רק לאנשים שכבר נדבקו כדי שלא ידביקו אחרים.
כחלק מהניסיונות למניעת התפשטות המגפה בשלביה הראשוניים נסגרו באופן זמני מקומות ציבוריים בהם שהו אנשים שנדבקו בשפעת החזירים, כדוגמת בתי ספר וגני ילדים, וכן הוחל בתיעוד וביקורת של אנשים שביקרו במקסיקו בזמן התפרצות המגפה. בתחילת ההתפרצות חולים בישראל שנחשדו שנדבקו במחלה אושפזו בבידוד וטופלו בתרופה אנטי ויראלית. כחלק מתהליכי המנע, משרד הבריאות הישראלי ממליץ לאנשים החוששים שנדבקו בשפעת, לא לנסוע בתחבורה ציבורית בדרך אל הרופא ובחזרה ממנו.
טיפול
על פי המלצת משרד הבריאות הישראלי באוגוסט 2009 לאדם ללא גורמי סיכון החשוד במחלה, אם המחלה קלה אין הכרח להיבדק על ידי רופא, אך עליו להסתגר בביתו, עד 24 שעות מחלוף התסמינים, על מנת למנוע הדבקה נוספת. בכל מקרה של הידבקות בחולים רגילים ללא תסמינים קשים או חולים שאינם בסיכון, ההמלצות הן כבכל שפעת: להרבות במנוחה, כדי לאפשר למערכת החיסון להילחם באופן מיטבי במחלה, ולהרבות בשתייה, כדי למנוע התייבשות.
במקרה של חולים עם תסמינים קשים כגון טכיפנאה (נשימות מהירות ושטוחות) או דלקת ריאות, או חולים בקבוצות סיכון עם מחלות רקע כגון מחלות ריאה, מחלות כליות ומחלות מטאבוליות כרוניות, ונשים בהריון החל מהשליש השני להריונן, משרד הבריאות הישראלי ממליץ על מתן טיפול אנטי-ויראלי טמיפלו (Oseltamivir). את התרופה יש ליטול מתחילת הופעת התסמינים ולא יאוחר מ-48 שעות מזמן הופעתם.
בבריטניה לעומת זאת, כל מי שנחשד כחולה יכול לקבל את התרופה בבית מרקחת, לאחר יצירת קשר טלפוני עם נציג משרד הבריאות.
באמריקה הצפונית
באמצע מרץ 2009 התפרצה מגפת שפעת בצפון אמריקה, ומשם התפשטה לשאר רחבי העולם. הנגיף החדש התגלה לראשונה בארצות הברית באפריל 2009, והדבקה ראשונית מאסיבית בין בני אדם דווחה בדיעבד במרץ 2009 במקסיקו סיטי/העיר מקסיקו
מיד לאחר זיהוי הנגיף החדש וההתפרצות במקסיקו ניסו לבודד את הנגיף ולמנוע את התפשטותו באמצעות הפסקת כל הפעילות הציבורית במקסיקו למשך כמה ימים, אך ללא הועיל. בתחילה עוררה המחלה חשש בשל דיווחים ממקסיקו על שיעורי תמותה גבוהים יחסית, אולם בשאר רחבי העולם נמצאו שיעורי תמותה נמוכים הרבה יותר. בדיעבד ישנם חוקרים המעריכים כי התפרצות המגפה במקסיקו החלה זמן רב לפני גילויה, ורוב החולים כלל לא היו מודעים אליה, ומקרים שנתגלו והתפרסמו היו בעיקר המקרים החמורים, דבר שהביא להערכה מוקדמת שגויה על שיעור תמותה גבוה מהאמת.
בישראל
המקרה הוודאי הראשון בישראל של שפעת שנגרמה מהנגיף החדש זוהה ב-24 באפריל 2009 אצל ישראלי שחזר מביקור במקסיקו, ולאחריו זוהו מקרים רבים נוספים. בתחילה נרשמו מרבית המקרים בקרב ישראלים שחזרו מארצות הברית וממקסיקו, ולכן נערך מעקב אחרי החוזרים ממדינות אלו. בנוסף בשל מיעוט המקרים תחילה והניסיון לבודד את נשאי המחלה, אושפזו החולים שאובחנו במחלה זו בבידוד וטופלו בתרופה אנטי ויראלית (טמיפלו). מאחר שהיה חשש מהתפרצות התחלואה, הכריז משרד הבריאות, על פי פקודת בריאות העם מ-1940 כי מחלה זו מחייבת דיווח אל האגף לאפידמיולוגיה במשרד הבריאות וכי תיערך חקירה אפידמיולוגית ובדיקת מעבדה לכל חשוד כחולה במחלה. כחלוף הזמן עלה מספר החולים במחלה ומחודש יוני נרשמו מקרים של חולים שנדבקו במחלה בישראל (ולא הגיעו איתה מחו"ל).
בשל מקרים מעטים של התדרדרות המחלה, החליט משרד הבריאות ב-30 ביוני 2009 כי היחס לשפעת A/H1N1 בקרב האוכלוסייה הרגילה יהיה כאל שפעת רגילה וכי ייעשה אבחון מעבדתי רק לחולים המתייחסים לקבוצות סיכון ולחולים עם תסמינים המעידים על שפעת זו.
עד פברואר 2010 זוהו בישראל 10,256 מקרים מאומתים של חולים בנגיף, 596 אובחנו עד 30 ביוני ו-952 עד 1 באוגוסט (והערכות משרד הבריאות שעוד אלפים נוספים בישראל נדבקו בנגיף בצורה קלה), 15 מהם אושפזו במצב קשה, ונרשמו 90 מקרי מוות של מי שחלו במחלה (רבים מהם סבלו במקביל ממחלות נוספות). מקרים בודדים זוהו גם בשטחי הרשות הפלסטינית. תועדו מספר מקרים בהם קיים חשש להדבקה במחלה בצה"ל. חששות משרד הבריאות ממספר נפגעים גדול הרבה יותר לא התגשמו.